Fiat Brava

Fiat Brava (type 182) var en lille mellemklassebil bygget af Fiat Automobiles mellem september 1995 og august 2001. Brava var den lange femdørsversion; den 17 cm kortere tredørsversion hed Fiat Bravo. En sedan- og stationcarudgave blev i sommeren 1996 introduceret under navnet Fiat Marea. Sidstnævnte model havde større kofangere og bredere sporvidde.

Modelhistorie 
Fiat Brava blev sammen med Bravo valgt til Årets Bil i Danmark og Europa 1996. Forgænger for begge biler var Fiat Tipo.

Efter at Tipo i den første tid solgte rigtig godt på det europæiske marked, trak kunderne sig næsten helt tilbage efter de første, katastrofale kollisionstests. Det dramatiske fald i modellens salgstal satte Fiat-koncernen i store vanskeligheder. Fiat erkendte for sent, at Tipo ikke kunne forbedres tilstrækkeligt i sikkerhedsaspekterne til, at den kunne være konkurrencedygtig. Af denne grund blev modellerne Bravo og Brava introduceret, og er de hidtil hurtigst udviklede bilmodeller fra Fiat-koncernen.

Bilen blev udviklet i cirka to år fra de første tegninger til produktionsstarten. Det første mål var en tidssvarende sikkerhedsudrustning.

Brava (og Bravo) blev ikke nogen stor succes, dette kunne heller ikke en reklamekampagne med Michael Schumacher og Rubens Barrichello ændre på.

Efter en produktionstid på kun seks år blev Brava og Bravo i oktober 2001 afløst af Fiat Stilo. Modellen blev dog fortsat produceret i Egypten. I foråret 2007 blev Stilo afløst af en ny Bravo-generation, som kun fandtes som femdørs.

Sikkerhed 
Ved en kollisionstest udført af Euro NCAP i samarbejde med ADAC og ÖAMTC fik Brava kun to ud af fire mulige stjerner; passagerkabinen var stadigvæk for svag.

Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Bravo, Brava og Marea klassificeret som følger:
 2005: Som middelbilen
 2007: Som middelbilen
 2009: Som middelbilen
 2011: Som middelbilen
 2013: Som middelbilen
 2015: Mindst 20% dårligere end middelbilen

Motorer 
Sugedieselmotoren blev meget tidligt afløst af den første generation af turbodieselmotorer. Til modelår 1999 fik modellen en nyudviklet commonrail-dieselmotor. Samtidig blev den uelastiske og tørstige 1,4 12V-motor taget af programmet og afløst af en ny 1,2 16V-motor. Disse ændringer blev gennemført i rammerne af et facelift, hvor også mindre optiske detaljer og udstyrsvarianter blev ændret. Samtidig blev også sideairbags en del af standardudstyret.

Til modelår 2001 blev 1,8 16V-motoren taget af programmet, og de øvrige motorer blev modificeret for at kunne opfylde Euro3-normen.

Tekniske data

Benzinmotorer

Dieselmotorer

Udstyrsvarianter 
Brava fandtes i følgende udstyrsvarianter:
 S (1,4, 1,6 og 1,9 D/TD)
 SX (1,2, 1,4, 1,6 og 1,9 D/TD/JTD)
 EL (1,6 og 1,9 TD)
 ELX (1,6, 1,8 og 1,9 TD/JTD)
 HSX (1,6 og 1,9 JTD)

Noter

Litteratur 
 Automobil Revue. Katalog 1996, 1999 og 2001 (på tysk og fransk).
 ADAC Special Auto '96. ADAC, 10. august 1995.  (på tysk).
 Fiat Brava instruktionsbog. Fiat Automobiler Danmark A/S, september 1995.

Eksterne henvisninger 

Brava
Små mellemklassebiler
Forhjulstrukne biler
Biler introduceret i 1995
Biler fra 1990'erne
Biler fra 2000'erne
Årets Bil i Danmark
Årets Bil i Europa